На основу члана 40.Статута општине Нова Варош („Службени лист општине Нова Варош“, бр.4/2019, 4/2020 и 17/2024) и Споразума о међуопштинској сарадњи на изради и усвајању Регионалног плана управљања отпадом за период 2025-2035 године, Скупштина општине Нова Варош на седници одржаној 23.12.2024.године, донела је

**ОДЛУКУ О ИЗРАДИ РЕГИОНАЛНОГ ПЛАНА УПРАВЉАЊА ОТПАДОМ**

**ЗА ОПШТИНЕ НОВА ВАРОШ, ПРИЈЕПОЉЕ, ПРИБОЈ И СЈЕНИЦА**

**ЗА ПЕРИОД 2025 – 2035 ГОДИНЕ**

**Члан 1.**

На основу потисаног Споразума о међуопштинској сарадњи на изради и усвајању РПУО за општине Нова Варош, Пријепоље, Прибој и Сјеница, приступа се изради Регионалног плана управљања отпадом за општине Нова Варош, Пријепоље, Прибој и Сјеница ( у даљем тексту: РПУО).

**Члан 2.**

Носилац активности на изради РПУО је општина Нова Варош, док послове у вези припреме РПУО обавља Међуопштинска радна група за ираду РПУО, формирана Решењем од стране потисница Споразума о међуопштинској сарадњи на изради и усвајању РПУО за општине Нова Варош, Пријепоље, Прибој и Сјеница за период 2025-2035 год. ( у даљем тексту: Споразум).

**Члан 4.**

РПУО за општине Нова Варош, Пријепоље, Прибој и Сјеница за период 2025-2035 год. ће садржати:

* Очекиване врсте, количине и порекло укупног отпада на територији општина Нова Варош, Пријепоље, Прибој и Сјеница (у даљем тексту: општине учеснице Споразума),
* Очекиване врсте, количине и порекло отпада који ће бити искоришћен или одложен у оквиру територије обухваћене регионалним планом,
* Очекиване врсте , циљеве које треба остварити у погледу поновне употребе и рециклаже отпада у области која је обухваћена регионалним планом,
* Програм скупљња отпада из домаћинства,
* Програм скупљња опасног отпада из домаћинства у граду и сеоским срединама,
* Програм скупљња комерцијалног отпада,
* Програм управљања индустријским отпадом,
* Предлоге за поновну употребу и рециклажу компонената комуналног отпада,
* Програм смањења количина биоразградивог отпада,
* Програм смањења амбалажног отпада у комуналном отпаду,
* Програм управљања посебним токовима отпада ( батерије, акумулатори, електрични и електронски производи, флуо цеви са живом,РСВ и РСТ отпад, отпадна уља, оптадне гуме, отпадна возила, отпад од грађења и рушења, отпадни азбест, фармацеутски и медицински отпад, споредни производи животињског порекла),
* Програм развијања свести о управљању отпадом,
* Мере спречавања кретања отпада (који није обухваћен планом) и мере за поступање са отпадом који настаје у ванредним ситуацијама,
* Мере санације неуређених депонија,
* Надзор и праћење планираних активности и мера,
* Процену трошкова и изворе финасирања за планиране активности,
* Техничко технолошке предуслове и услове одрживости,
* Социо економски предуслови и услови одрживости,
* Преглед ограничавајућих фактора, као и друге податке, циљеве и мере за ефикасно управљање отпадом на територији региона.

**Члан 4.**

Ова Одлука ступа на снагу наредног дана од дана објављивања у „Службеном листу Општине Нова Варош“.

**СКУПШТИНА ОПШТИНЕ НОВА ВАРОШ**

**Број:06-121/24/2024-02 од 23.12.2024.године**

**ПРЕДСЕДНИК**

**Скупштине општине**

**Радосав Васиљевић**